Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 34/13/8803	Košice II, 3.4.2013
EEČ : 2-64-105-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Peňažná suma určená na všeobecne prospešné účely: 25,00 € 
b.	Konkrétny adresát peňažnej sumy určenej na všeobecne prospešné účely: XXXXX škola, ul. XXXXX, číslo účtu XXXXX/7500 
c.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou XXXXX/2013.
v trestnej veci vedenej za prečin krádeže podľa § 212 ods. 2 písm. f) Trestného zákona, ktorého sa mala dopustiť obvinená  XXXXX na tom skutkovom základe, že v Košiciach, na ul. XXXXX dňa 08.01.2013 v čase okolo 10.00 hod., v OD XXXXX si na predajnej ploche vložila do plátenej tašky 2 ks časopis Báječná žena, časopis Star, čokoládu Margot, kešu oriešky, 2 ks pivo v plechovke Ambrosiius gold, 2 ks skladačky Lego a balík žuvačiek Airwes v celkovej hodnote 8,41 €, následne pri pokladni zaplatila za časť nákupu okrem vyššie uvedených vecí a takto bez zaplatenia prešla cez pokladničnú zónu, čím pre poškodenú spoločnosť XXXXX, spôsobila škodu vo výške 8,41 €, pričom blokom na pokutu nezaplatenú na mieste vydanom OO PZ XXXXX - XXXXX dňa 29.08.2012 bola za priestupok proti majetku postihnutá v priestupkovom konaní.

Odôvodnenie: 
Uznesením povereného príslušníka PZ Okresného riaditeľstva PZ Obvodného oddelenia XXXXX - XXXXX-KE-2013 zo dňa 08.01.2013 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku XXXXX vznesené obvinenie za prečin krádeže podľa § 212 ods. 2 písm. f) Trestného zákona pre skutok, že v Košiciach, na ul. XXXXX dňa 08.01.2013 v čase okolo 10.00 hod., v OD XXXXX si na predajnej ploche vložila do plátenej tašky 2 ks časopis Báječná žena, časopis Star, čokoládu Margot, kešu oriešky, 2 ks pivo v plechovke Ambrosiius gold, 2 ks skladačky Lego a balík žuvačiek Airwes v celkovej hodnote 8,41 €, následne pri pokladni zaplatila za časť nákupu okrem vyššie uvedených vecí a takto bez zaplatenia prešla cez pokladničnú zónu, čím pre poškodenú spoločnosť XXXXX, spôsobila škodu vo výške 8,41 €, pričom blokom na pokutu nezaplatenú na mieste vydanom OO PZ XXXXX - XXXXX dňa 29.08.2012 bola za priestupok proti majetku postihnutá v priestupkovom konaní.

Preskúmaním vyšetrovacieho spisu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinená XXXXX a splnomocnenec poškodeného XXXXX uzavreli dňa 18.03.2013 za prítomnosti probačného a mediačného úradníka na Okresnom súde XXXXX II sp. zn. XXXXX/2013  dohodu o zmieri, v rámci ktorej splnomocnenec poškodeného nežiadal od obvinenej náhradu škody, pretože odcudzený tovar bol v nepoškodenom stave vrátený na predajňu.  

Obvinená XXXXX slobodne, vážne, zrozumiteľne a určito vyhlásila, že spáchala skutok, za ktorý je stíhaná, svoje konanie úprimne oľutovala a splnomocnencovi poškodeného XXXXX sa ospravedlnila a ubezpečila ho, že v budúcnosti sa obdobného skutku v ich predajných priestoroch nedopustí. 

Dňa 14.03.2013 obvinená XXXXX zložila na depozitný účet pre zmier Krajskej prokuratúry  XXXXX č. ú. XXXXX peňažnú sumu vo výške 50,-€ určenú vo výške 25,-€ štátu na peňažnú pomoc poškodeným trestnými  činmi a vo výške 25,-€ na všeobecne prospešné účely a to v prospech XXXXX školy, ul. XXXXX 

Táto suma je primeraná závažnosti spáchaného prečinu.

Obvinená XXXXX a splnomocnenec poškodeného XXXXX s týmto spôsobom vybavenia veci vyslovili súhlas.

Vzhľadom na povahu a závažnosť spáchaného prečinu, na mieru akou bol prečinom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci a mám za to, že využitie odklonu v trestnom konaní formou schválenia zmieru a zastavenia trestného stíhania bude mať na obvinenú pozitívny motivačný stimul k vyvarovaniu sa podobných excesov z riadneho života v budúcnosti. 

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Kamil Lehotský
prokurátor